पाएं अपने शहर की ताज़ा ख़बरें और फ्री ई-पेपरडाउनलोड करें
ग्वालियर। पनिहार थाना क्षेत्र के गुर्जर बनवारी गांव में चार दिन पहले दोहरे हत्याकांड के मामले में लापरवाही बरतने पर टीआई सुरेंद्र सिंह गौर, एएसआई निकोलस लकड़ा, सिपाही उमाचरण शर्मा को एसपी संतोष कुमार सिंह ने सस्पेंड कर दिया है। वहीं सैनिक रामनिवास को सस्पेंड करने के लिए होमगार्ड के अधिकारियों को लिखा है।
गुर्जर बनवारी गांव में गुरुवार की सुबह सगे भाइयों नवाब सिंह और सूबेदार सिंह की गोली मारकर हत्या कर दी गई थी। इस मामले में मृतक नवाब सिंह की पत्नी कमला ने आरोप लगाया था कि जब उनके परिजन पर गोलियां चलाई जा रही थीं तब कुछ पुलिसकर्मी भी मौजूद थे। रविवार की दोपहर एसपी संतोष कुमार सिंह गुर्जर बनवारी गांव पहुंचे। उन्होंने यहां ग्रामीणों तथा मृतक के परिजन से बातचीत की। इसके बाद उन्होंने टीआई, एएसआई और सिपाही को सस्पेंड करने के निर्देश दे दिए।
जांच में पाया गया कि घटना से एक दिन पहले टीआई गौर गांव में गए थे और उनके सामने ही आरोपी अपने घर से सामान ले जा रहे थे। वहीं एएसआई, सिपाही तथा सैनिक घटना के समय गांव में थे लेकिन उन्होंने आरोपियों का न तो पीछा किया और न ही उन पर फायर किया। वहीं आरोपी नारायण सिंह, पप्पू उर्फ कालीचरण, राजपाल, उत्तम सिंह शिवसिंह पर पांच-पांच हजार रुपए का इनाम घोषित किया है।
लापरवाही पाई गई है
॥टीआई, एएसआई और सिपाही की प्रथम दृष्टया लापरवाही पाई गई है, इसलिए उन्हें सस्पेंड किया गया है।
संतोष कुमार सिंह, एसपी, ग्वालियर
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn